মিখাইল কালাশনিকভ: বর্তমান বিশ্বের জনপ্রিয় ও বহুল ব্যবহৃত আগ্নেয়াস্ত্র একে ৪৭ বা কালাশনিকভের উদ্ভাবক মিখাইল কালাশনিকভ আর বেঁচে নেই। রাশিয়ার ইউরাল পর্বতমালার কাছে নিজ শহর ইজভেস্কের একটি হাসপাতালে সোমবার ৯৪ বছর বয়সে তিনি শেষ নিঃশ্বাস ত্যাগ করেন। সহজে তৈরি করা এবং সাধাসিধে ব্যবহার বিধির কারণে উদ্ভাবণের পর থেকেই কালাশনিকভ ব্যাপকভাবে ব্যবহৃত হয়ে আসছে। তবে এর জনক মিখাইল এ থেকে যৎসামান্য অর্থই আয় করতে পেরেছিলেন। এজন্যই একবার তিনি আক্ষেপ করে বলেছিলেন, এর চাইতে একখানা ঘাস কাটার যন্ত্র বানানোই ভালো ছিলো। তবে এ কাজের স্বীকৃতি হিসেবে নিজ দেশের সরকারের কাছ থেকে পেয়েছেন রাষ্ট্রীয় পুরষ্কার।